作者：雷应春
词牌/韵律：沁园春

paragraphs: 问讯故园，今如之何，还胜昔无。
想旧耘兰蕙，依然葱茜，新栽杨柳，亦已扶疏。
韭本千畦，芋根一亩，雨老烟荒谁为锄。
难忘者，是竹吾爱甚，梅汝知乎。
茅亭低压平湖。
有狎鹭驯鸥尚可呼。
把绛纱准拟，新官到也，寒毡收拾，贱子归欤。
略整柴门，更芟草径，惟有幽人解枉车。
丁宁著，与做添棋局，砌换茶垆。